CP ALL จริงๆ ...ซีพี เตรียมปล่อยกู้ผ่านเซเว่น - FINNOMENA
กลุ่มของซีพี ผ่านบริษัท ทรู คอร์ปอเรชั่น ที่เตรียมเปิดตัว แอสเซนด์ นาโน (Ascend Nano) อย่างเป็นทางการเร็วๆ นี้
7 ก.พ. 2560

รายงานข่าวจากกระทรวงการคลัง เปิดเผยความคืบหน้าโครงการสินเชื่อรายย่อยเพื่อผู้ประกอบอาชีพ (นาโนไฟแนนซ์) ว่า ขณะนี้มีผู้ประกอบการเปิดให้บริการแล้ว 23 ราย ยอดปล่อยกู้รวมกว่า 2,300 ล้านบาท มีผู้ที่ได้รับสินเชื่อนาโนไฟแนนซ์แล้ว 1 แสนราย  และหนี้เอ็นพีแอล ราว 20 ล้านบาท ซึ่งไม่ถึง 1% ของสินเชื่อรวม ซึ่งขณะนี้มีผู้ประกอบการใหม่ที่ได้รับ ใบอนุญาตแล้วรอเปิดตัวอีก 4 ราย โดยรายที่น่าสนใจ คือ กลุ่มของซีพี ผ่านบริษัท ทรู คอร์ปอเรชั่น ที่เตรียมเปิดตัว แอสเซนด์ นาโน (Ascend Nano) อย่างเป็นทางการ ในเร็วๆ นี้
แอสเซนด์ นาโน (Ascend Nano) มีบริการ 2 ผลิตภัณฑ์ทางการเงินคือ
1 แอสเซนด์ นาโนแฟกเตอริ่ง เป็นบริการรับซื้อ ขาย โอน สิทธิลูกหนี้ทางการค้า เพิ่มสภาพคล่องทางธุรกิจ เป็นเงินทุนหมุนเวียนแก่ผู้ขาย ที่ส่งมอบสินค้า
2 บริการ ฮีโร่ แคช เป็นบริการที่แอสเซนด์ นาโน ให้วงเงินกับลูกค้าทรูมูฟ เอช ใช้ซื้อสินค้าที่ เซเว่นอีเลฟเว่น ได้ก่อนแล้วจ่ายเงินคืนทีหลังเข้าบัญชี ทรูมันนี่ วอลเล็ต ใช้ได้ต่อเนื่องนาน 6 เดือน
เชื่อว่าหลังจากซีพีได้เปิดตัวกิจการใหม่อย่างเป็นทางการแล้ว จะทำให้ยอดการปล่อยสินเชื่อนาโนไฟแนนซ์ทั้งระบบปรับตัวสูงขึ้น และมียอดปล่อยกู้ รวมทั้งระบบ 200 ล้านบาทต่อเดือน
ที่มา : http://www.posttoday.com/economy/finance/479679
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
CP
News Digest
นาโนไฟแนนซ์
ปล่อยเงินกู้
แชร์บทความ: